

|  |  |
| --- | --- |
| **ДО**  **РЪКОВОДИТЕЛЯ НА УПРАВЛЯВАЩИЯ ОРГАН НА**  **ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Насоки за кандидатстване по процедура № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-399/19.04.2021 г. на ръководителя на Управляващия орган на Програма за развитие на селските райони 2014-2020 е обявен прием и са утвърдени Насоки за кандидатстване по процедура № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.

След обявяване на процедурата за прием на проектни предложения от някои от организациите, осъществяващи своята дейност в отрасъл селско стопанство, постъпиха коментари и предложения /в рамките на проведени работни срещи/ за удължаване на периода на прием на проектни предложения, което да осигури възможност за качествена подготовка на проектните предложения и тяхното подаване в електронната система ИСУН 2020. Друг аргумент, които беше изтъкнат в рамките на проведените разговори беше свързан с текущия срок на приема и съвпадението му с активната кампания и производствени дейности в различните видове земеделски стопанства, които значително намаляват времето и възможността за извършване на административната подготовка на проектни предложения.

От друга страна УО на ПРСР изиска информация от Държавен фонд „Земеделие“ за напредъка по прилагането и изпълнението на подмярка 4.1 „Инвестиции в земеделски стопанства“, включително разходването на средства в рамките на разполагаемия бюджет. В отговор с писмо №10-523 от 31.05.2021 г. Държавен фонд „Земеделие“ е предоставил информация и данни за генерирането на остатъчни средства в резултат на изпълнението на договори по подмярката сключени по предходни периоди на прием проведени през 2015 г. и 2016 г.

Наличието на остатъчен финансов ресурс от бюджета на Европейският земеделски фонд за развитие на селските райони /ЕЗФРСР/ по подмярка 4.1 „Инвестиции в земеделски стопанства“ и традиционно високият интерес към възможностите за подпомагане на земеделските стопанства по подмярката са предпоставка за увеличаване на бюджета по процедурата, както и удължаване на периода на прием на проектни предложения.

Предвид гореизложеното и големия интерес за инвестиции по процедурата е подготвен проект на заповед за изменение на Заповед № РД09-399/19.04.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., с които се предлага увеличение на бюджета с 5 000 000 евро публични средства и удължаване на периода на прием до 30 септември 2021 г.

Проектът на заповед беше публикуван на електронната страница на Министерството на земеделието, храните и горите и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕСИФ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 1 от Закона за управление на средствата от Европейски структурни и инвестиционни фондове предлагам да издадете заповед за изменение на Заповед № РД09-399/19.04.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., с която са утвърдени Насоки за кандидатстване по процедура чрез процедура № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.

С уважение,



Елена Иванова – директор на дирекция „Развитие на селските райони“